Cutremur major. Mai multe persoane au fost rănite, iar cinci oameni au murit
- Moraru Iulia
- 25 martie 2024, 11:40
În cursul zilei de duminică, a avut loc un cutremur major, care a dus la distrugerea a peste 1.000 de locuințe ca urmare a mișcării tectonice.
Seismul a avut o magnitudine de 6,9 grade pe scara Richter și a fost înregistrat în zona de nord din Papua Noua Guinee, care este deja devastată de inundații puternice.
Cutremur cu cinci morți în Papua Noua Guinee
Cinci oameni au murit în urmai seismului puternic, iar peste 1.000 de locuințe au fost distruse.
Totuși, conform lui Christopher Tamari, comandantul poliției din provincia Sepik de Est, bilanțul ar putea fi semnificativ mai mare în urma evaluărilor.
Guvernatorul regional, Allan Bird, a raportat că aproximativ 1.000 de locuințe au fost distruse după devastatorul cutremur, subliniind că serviciile de urgență încă evaluează impactul seismului, care a cauzat daune pe scară largă în întreaga provincie.
"Inundația acoperă de fapt o zonă mai lungă de 800 de kilometri, iar astfel sunt implicate aproximativ 60 sau 70 de sate de-a lungul râului Sepik", a spus el.
Seismul a cauzat cele mai semnificative daune
Potrivit lui Allan Bird, autoritățile erau pregătite să facă față inundațiilor în această săptămână și dispuneau de echipe medicale pregătite să intervină, când a avut loc devastatorul cutremur, ce a distrus sute de case.
"Inundațiile nu au fost cea mai mare problemă. Se ocupau în mod încrezător cu aceasta pentru că este ceva cu care sunt obișnuiți.
A fost cutremurul pentru care nimeni nu era pregătit. Acesta ar fi cauzat cele mai semnificative daune acum", a mai adăugat acesta.
Cutremur în Papua Noua Guinee. Oamenii se confruntă cu lipsa apei potabile și a mâncării
Oamenii din zona afectată de cutremur și-au văzut casele acoperite de apă și au spus că comunitățile se confruntă acum cu lipsuri de alimente și apă potabilă curată.
Gideon Marlow, voluntar care ajută satele lovite de seism, a spus că oamenii au fost șocați să-și vadă casele distruse în dezastru, potrivit abc.net.au.